ที่ ปชส.037/2568 ฝ่ายบริหารการตลาดและประชาสัมพันธ์

20 พฤษภาคม 2568

**โตโยต้า ร่วมประกาศเจตนารมณ์เครือข่ายอนุรักษ์พลังงาน ปี 2568**

**(Energy Beyond Standard 2025) หนุนอนุรักษ์พลังงานอย่างต่อเนื่อง**

**มุ่งสู่เป้าหมายความเป็นกลางทางคาร์บอน**

=================================================================

**บริษัท โตโยต้า มอเตอร์ ประเทศไทย จำกัด ร่วมกับกรมพัฒนาพลังงานทดแทน และอนุรักษ์พลังงาน (พพ.) กระทรวงพลังงาน พร้อมด้วยกลุ่มธุรกิจ กลุ่มอุตสาหกรรม หน่วยงาน และองค์กรขนาดใหญ่ ร่วมประกาศเจตนารมณ์เครือข่ายอนุรักษ์พลังงาน ปี 2568 (Energy Beyond Standards 2025) เมื่อวันที่ 30 เมษายน 2568 ณ ห้องออดิทอเรียม อาคาร 50 ปี การไฟฟ้าฝ่ายผลิตแห่งประเทศไทย**

กรมพัฒนาพลังงานทดแทนและอนุรักษ์พลังงาน (พพ.) กระทรวงพลังงาน เดินหน้าขับเคลื่อน การใช้พลังงานอย่างมีประสิทธิภาพในภาคธุรกิจและอุตสาหกรรม ซึ่งเป็นภาคส่วนที่มีการใช้พลังงาน ในระดับสูง โดยเร่งดำเนินมาตรการส่งเสริมการอนุรักษ์พลังงาน เพื่อสนับสนุนการลดการใช้พลังงาน และลดการปล่อยก๊าซเรือนกระจกอย่างเป็นรูปธรรม มุ่งสู่ความเป็นกลางทางคาร์บอน (Carbon Neutrality) และการปล่อยก๊าซเรือนกระจกสุทธิเป็นศูนย์ (Net – Zero GHG Emission) เพื่อรับมือกับการเปลี่ยนแปลงของสภาพภูมิอากาศ และสร้างความมั่นคงทางพลังงานให้กับประเทศอย่างยั่งยืน

บริษัท โตโยต้า มอเตอร์ ประเทศไทย จำกัด ให้ความสำคัญกับการอนุรักษ์พลังงานเป็นอย่างมาก เนื่องจากบริษัทฯ มีเป้าหมายในการมุ่งสู่ความเป็นกลางทางคาร์บอน และลดการปล่อยก๊าซเรือนกระจก ให้เป็นศูนย์ในกระบวนการผลิตรถยนต์ บริษัทฯ ใส่ใจทุกขั้นตอนของกระบวนการผลิตเพื่อลดผลกระทบ ต่อสิ่งแวดล้อมตลอดวงจรชีวิตผลิตภัณฑ์ (Life Cycle Assessment) ตั้งแต่ขั้นตอนการออกแบบ การผลิตชิ้นส่วน การขนส่ง การผลิตในโรงงาน การจำหน่าย ตลอดการกำจัดเมื่อหมดอายุการใช้งาน

อีกหนึ่งแนวทางที่โตโยต้าให้ความสำคัญ คือการลดการใช้และเพิ่มประสิทธิภาพในการใช้พลังงานด้วยนวัตกรรมและหลักการทางวิศวกรรม ผ่านการพัฒนาแนวคิด Karakuri ซึ่งใช้หลักกลศาสตร์และ กลไกธรรมชาติ เพื่อลดการพึ่งพาพลังงาน พร้อมทั้งมีการนำพลังงานกลับมาใช้ใหม่ นอกจากนี้บริษัท ฯ ยังให้ความสำคัญกับการเพิ่มสัดส่วนการใช้พลังงานหมุนเวียนและพลังงานสะอาด โดยการใช้ พลังงานแสงอาทิตย์ ผ่านการติดตั้งโซลาร์ฟาร์มและโซลาร์รูฟ ทำให้ตลอด10 ปีที่ผ่านมา บริษัทฯ สามารถลดการใช้ไฟฟ้าไปได้กว่า 98,881 เมกะวัตต์ชั่วโมง และลดการปล่อยก๊าซเรือนกระจก 52,308 ตันคาร์บอนไดออกไซด์เทียบเท่า

โตโยต้าเชื่อมั่นว่า เราสามารถเป็นส่วนหนึ่งของภาคอุตสาหกรรมที่ช่วยขับเคลื่อนให้ภาครัฐสามารถบรรลุเป้าหมายการอนุรักษ์พลังงานในปี 2025 ตามเจตนารมณ์ร่วมมุ่งลดการใช้ไฟฟ้าและ ลดการปล่อยก๊าซเรือนกระจก ถือเป็นอีกหนึ่งก้าวสำคัญในการยกระดับมาตรฐานด้านพลังงาน ของประเทศไทยสู่การสร้างสังคมคาร์บอนต่ำ และขับเคลื่อนประเทศให้บรรลุเป้าหมาย Carbon Neutrality ภายในปี 2050